તાપી નદી ઉપરનો શહેરનો સૌથી બિઝી સરદાર બ્રિજ સાંજે એક કલાક માટે વન-વે જાહેર કરાયો છે. પીકઅવર્સમાં આ બ્રિજ ઉપર સરેરાશ 46 હજાર વાહનો પસાર થાય છે. બ્રિજ ઉપર વાહનોની સતત અવરજવરને લીધે એકપણ વાહન ખોટકાય તો કલાકો સુધી ચક્કાજામ થઈ જાય છે. આનેલીધે સાંજે 6.30થી 7.30 સુધી એક કલાક માટે પખવાડિયા માટે પ્રાયોગિક ધોરણે બ્રિજની અપ-ડાઉન બંને લેન ઉપર અઠવાગેટથી અડાજણ તરફ એક જ દિશામાં વાહન જઈ શકે તેવું જાહેરનામુ બહાર પાડવામાં આવ્યું છે.